Diari Oficial de la Generalitat Valenciana


Sumari del DOGV 9199, del 21-10-2021 (2021/10384)

RESOLUCIÓ de 14 d'octubre de 2021, de la Direcció General de Centres Docents i de la Direcció General de Formació Professional i Ensenyaments de Règim Especial, per la qual s'autoritza per a impartir els cursos preparatoris de les proves d'accés, als centres relacionats en l'annex d'aquesta resolució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10415


Data del document
:   14-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 d'octubre de 2021, de la Direcció General de Centres Docents i de la Direcció General de Formació Professional i Ensenyaments de Règim Especial, per la qual s'autoritza per a impartir els cursos preparatoris de les proves d'accés, als centres relacionats en l'annex d'aquesta resolució. [2021/10693]  
Vista l'Ordre de 17 de juliol de 2009, de la Conselleria d'Educació, mitjançant la qual es regulen els cursos preparatoris de les proves d'accés a la formació professional en centres docents de la Comunitat Valenciana que impartisquen ensenyaments de cicles formatius i s'estableix el procediment d'admissió per a cursar aquests ensenyaments finançats amb fons públics en centres docents (DOGV 6068, 30.07.2009).  
Vist l'article 4, «Autorització per a impartir els cursos preparatoris de les proves d'accés», de l'esmentada ordre.  
Vist l'apartat tres de la disposició final vint-i-quatrena de la Llei 2/2011, de 4 de març, d'economia sostenible, que modifica la redacció de l'article 41.5 de la Llei orgànica 2/2006, de 3 de maig, d'educació.  
  
Vistos els informes de la Inspecció d'Educació de les direccions territorials d'Educació, Cultura i Esport de la Comunitat Valenciana a les sol·licituds presentades per a l'autorització de la impartició d'aquests.  
  
Partint de la normativa esmentada, no és aplicable l'article 1 de l'Ordre de 17 de juliol de 2009, de la Conselleria d'Educació, per la qual es regulen els cursos preparatoris de les proves d'accés a la Formació Professional en centres docents de la Comunitat Valenciana que impartisquen ensenyaments de cicles formatius i s'estableix el procediment d'admissió per a cursar aquests ensenyaments finançats amb fons públics en centres docents, pel que fa a prendre en consideració la nota obtinguda en els cursos preparatoris per al càlcul de la nota final de la prova d'accés.  
Per tot això i en virtut de les competències establides en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport i per les atribuïdes en l'article 4.4 de l'Ordre de 17 de juliol de 2009, de la Conselleria d'Educació, resolem:  
  
Primer  
Autoritzar els centres relacionats en l'annex d'aquesta resolució, per a impartir els cursos preparatoris de proves d'accés als cicles formatius de grau mitjà i/o de grau superior conforme a l'organització d'aquests per centre educatiu, grau al qual van dirigits i opcions de la part específica de la prova d'accés a cicles formatius de grau superior que en aquest annex figura.  
  
Segon  
En virtut de la normativa esmentada, no és aplicable l'increment de la nota final de la prova d'accés a cicles formatius per als alumnes d'aquests cursos preparatoris.  
Els centres autoritzats per aquesta resolució per a impartir els cursos preparatoris de les proves d'accés als cicles formatius, hauran de comunicar al seu alumnat amb antelació a la matrícula en aquests cursos, que la qualificació obtinguda en els cursos no incidirà de cap manera en el càlcul de la nota final de la prova d'accés.  
  
Tercer  
L'organització, duració i distribució dels cursos preparatoris de les proves d'accés a cicles formatius de grau mitjà i grau superior és la prevista en l'article 8 de l'Ordre de 17 de juliol de 2009, de la Conselleria d'Educació en la seua redacció donada per l'article 5, apartat 3, de l'Ordre 46/2012, de 12 de juliol, de la Conselleria d'Educació, Formació i Ocupació.  
  
Quart  
La Inspecció d'Educació supervisarà la correcta organització, duració i distribució dels esmentats cursos així com la titulació requerida al professorat per a la impartició d'aquests.  
Aquesta resolució s'inscriurà en el Registre de Centres Docents de la Comunitat Valenciana.  
  
Contra aquesta resolució, que esgota la via administrativa, els centres privats podran interposar recurs de reposició davant el conseller d'Educació, Cultura i Esport, en el termini d'un mes a comptar des de l'endemà de la publicació o notificació de conformitat amb el que es disposa pels articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació de la resolució, d'acord amb el que s'estableix en l'article 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 14 d'octubre de 2021.- El director general de Centres Docents: José Joaquín Carrión Candel. El director general de Formació Professional i Ensenyaments de Règim Especial: Manuel Gomicia Giménez.